# **הזמנה להציע הצעות – מכרז פומבי 12/2017**

# **לעריכת ביטוחי תאגיד המים מי שקמה בע"מ**

1. תאגיד מי שיקמה בע"מ (להלן – מי שיקמה) מכריזה בזה על קבלת הצעות לעריכת ביטוחי החברה לשנת 2017/18 (עם אפשרות הארכה לארבע שנים נוספות). בהתאם לתנאים המפורטים במכרז זה על כל נספחיו.
2. רשאים להשתתף במכרז:

א. חברות ביטוח.

ב. סוכנויות ביטוח מורשות המקיימות את התנאים המצטברים הבאים:

- אשר להם רישיון סוכן (תאגיד) בר תוקף בכל ענפי הביטוח הכלולים במכרז.

- אשר להם ותק בביטוח בן חמש שנים לפחות כסוכנות ביטוח מורשית.

 - אשר להם תיק ביטוח בהיקף פרמיות בביטוח אלמנטרי של 10 מיליון ₪ לפחות

 בתקופת 12 החדשים שקדמו להגשת ההצעה.

1. את מסמכי המכרז ניתן לקבל במשרדי החברה, רח' פרופסור שור 40 חולון בשעות העבודה המקובלות.
2. שאלות יש להגיש בכתב בלבד לדוא"ל odelya@mei-shikma.co.il. מועד אחרון להגשת שאלות עד לתאריך ה- **19.9.2017** בשעה 14:00. העתק השאלות והתשובות יופץ לכל המשתתפים אשר נרשמו במשרדי התאגיד וקיבלו את חוברת המכרז ויהווה חלק בלתי נפרד ממסמכי המכרז.

5. על המציע לצרף להצעתו ערבות בנקאית בלתי מותנית, בסך 30,000 ₪ (שלושים אלף ₪ ), אשר תהיה בתוקף עד 28.02.2018 .

6. ההצעות החתומות תוגשנה בתוך מעטפה סגורה שעליה יצוין "מכרז לביטוחי מי שיקמה מס' 12/2017", תמסרנה במסירה ידנית ותוכנסנה לתיבת המכרזים במשרדי התאגיד, ברח' פרופ' שור 40 חולון, לא יאוחר מתאריך **3.10.2017 בשעה 12:00**. והכל בהתאם להוראות מסמכי המכרז

1. מובהר בזאת כי החברה אינה מתחייבת לקבל את ההצעה הזולה ביותר או כל הצעה שהיא והיא רשאית לבטל את המכרז, מכל סיבה שהיא ולפי שיקול דעתה.
2. מובהר, כי כל הפרטים המפורטים להלן, הינם כלליים בלבד והוראות מסמכי המכרז המפורטות הן המחייבות את הצדדים.
3. כל ההוצאות מכל מין וסוג שהוא יחולו על המציע.

בכבוד רב,
אריק מולה,
מנכ"ל התאגיד